b'\n_START_ARTICLE_\nKudirkos Naumiestis\n_START_SECTION_\nPavadinimo kilm\xc4\x97\n_START_PARAGRAPH_\nPirmasis kaimo vardas buvo Duliebai\xc4\x8diai (arba Duoliebai\xc4\x8diai, nuo vieno pirm\xc5\xb3j\xc5\xb3 kaimo savinink\xc5\xb3 G. Duliebai\xc4\x8dio, kurio pavard\xc4\x97 kilusi nuo ryt\xc5\xb3 slav\xc5\xb3 genties duleb\xc5\xb3 vardo), minimi 1561\xc2\xa0m. V\xc4\x97liau, 1639\xc2\xa0m. karaliaus Vladislovo IV \xc5\xbemona Cecilija Renata, vald\xc5\xbeiusi Jurbarko seni\xc5\xabnij\xc4\x85, savo vyro garbei pavadino Vladislavovu (lenk. W\xc5\x82adys\xc5\x82aw\xc3\xb3w; kai kuriais \xc5\xa1altiniais \xc5\xa1is vardas priimtas tik 1643\xc2\xa0m. kartu su herbu ir miesto teis\xc4\x97mis). Ta\xc4\x8diau \xc5\xa1is pavadinimas nelabai prigijo ir liaudyje \xc5\xbemon\xc4\x97s vadino j\xc4\xaf Naumies\xc4\x8diu arba Naujamies\xc4\x8diu (\xe2\x80\x9enaujas miestas\xe2\x80\x9c, dar vadintas tiesiog Miestu; vok. Neustadt, lenk. Nowe Miasto)._NEWLINE_XIX a. caro vald\xc5\xbeia band\xc4\x97 sugr\xc4\x85\xc5\xbeinti Vladislavovo vard\xc4\x85, kur\xc4\xaf dar XVIII a. pabaigoje \xe2\x80\x9enurung\xc4\x97\xe2\x80\x9c Naumiestis, ta\xc4\x8diau nepavyko, nors oficialiai miestas Vladislavovu vadintas nuo 1837\xc2\xa0m. iki I pasaulinio karo. XIX a. pabaigoje Vincas Kudirka mini miest\xc4\x85 kaip Naupil\xc4\x97 (satyroje \xe2\x80\x9eCenz\xc5\xabros klausimas\xe2\x80\x9c; plg. tuomet Marijampol\xc4\x97 vadinta Senapile). 1934\xc2\xa0m. miestui suteiktas Kudirkos Naumies\xc4\x8dio vardas, ra\xc5\xa1ytojo ir Lietuvos himno autoriaus V. Kudirkos garbei.\n_START_SECTION_\nSusisiekimas\n_START_PARAGRAPH_\nKudirkos Naumies\xc4\x8dio pagrindinis kelias yra \xc2\xa0138\xc2\xa0 Vilkavi\xc5\xa1kis\xe2\x80\x93Kudirkos Naumiestis\xe2\x80\x93\xc5\xa0akiai\xc2\xa0.'